# Quadrapassel - Käyttöopas

## Johdanto

Quadrapassel on muunnelma klassisesta palikoidenpudottelupelistä, Tetriksestä. Pelissä pyritään hävittämään palikoita tekemällä niistä aukottomia vaakarivejä. Palikoita on seitsemää eri muotoa, jotka kaikki koostuvat neljän palikan sarjoista: yksi suora, kaksi L:n muotoista, yksi neliö ja kaksi S:n muotoista. Palikat putoilevat keskeltä ylhäältä satunnaisessa järjestyksessä. Tarkoituksena on kääntää ja liikuttaa putoavia palikoita näytöllä ja tehdä niistä täysiä rivejä. Saat pisteitä palikoiden nopeasta pudottamisesta ja täyttyneistä riveistä. Kun pisteesi lisääntyvät, vaikeustaso kasvaa ja palikat putoilevat nopeammin.

Voit käynnistää Quadrapasselin valitsemalla Sovellukset Pelit Quadrapassel tai kirjoita komentoriville `quadrapassel`.

Quadrapassel on osa `gnome-games`-pakettia, joka on osa GNOME-työpöytäympäristöä. Tämä asiakirja käsittelee Quadrapassel versiota 2.8.

## Quadrapasselin pelaaminen

Saat pisteitä kahdella tavalla: täysistä riveistä ja nopeasti pudotetuista palikoista.

### Palikoiden liikuttaminen

Pelin pelaamiseen tarvitset vain nuolinäppäimiä.

- Vasen ja Oikea liikuttavat palikkaa vasemmalle ja oikealle.

- Ylös kääntää palikkaa. Oletuskääntymissuunta on vastapäivään. Voit vaihtaa kääntymissuuntaa kohdassa Asetukset Asetukset ja poistamalla valinnan kohdasta Pyöritä palikoita vastapäivään.

- Alas ja Välilyönti liikuttavat palikkaa nopeammin alaspäin. Alas liikuttaa palikkaa nopeammin kun taas välilyönti tiputtaa palikan suoraan alas.

### Uuden pelin aloittaminen

Voit aloittaa pelin etenemällä valikoissa Peli Uusi. Palikat alkavat pudota ikkunan yläosan keskiöstä. Oletuksena pelin alussa pelikentällä ei ole palikoita ja seuraavana putoava palikka näkyy ikkunan oikeassa ylänurkassa. Pisteet-kohdassa näkyy keräämäsi pistemäärä, Rivejä-kohdassa täyttyneiden rivien määrä ja Taso-kohdassa nykyisen vaikeustasosi.

### Pelin keskeyttäminen

Voit keskeyttää pelin etenemällä valikoissa Peli Keskeytä. Voit keskeyttää pelin vain pelatessasi. Pelin keskeytyksen pituudella ei ole aikarajaa. Jatkaaksesi peliä palaa takaisin Peli Keskeytä.

### Pelin lopettaminen

Lopettaaksesi pelin sulkematta Quadrapasselin, etene valikoissa Peli Lopeta peli.

### Quadrapasselin lopettaminen

Sulkeaksesi Quadrapasselin kokonaan, etene valikoissa Peli Lopeta. Jos poistut kesken pelin, peli päättyy ja pisteitäsi ei tallenneta.

### Pisteytys

Saat pisteitä kahdella tavalla: pudottamalla palikoita nopeasti ja hävittämällä rivejä niitä täyttämällä. Kun hävität rivejä, saat enemmän pisteitä, mutta pudottamalla palikoita nopeasti, saat nopeasti lisää pisteitä. Kun tasosi kasvaa, palikat putoavat nopeammin. Korkein taso on 10, jossa sinulla on vähän yli sekunti aikaa käsitellä yksittäistä palikkaa.

### Pistehistorian katselu

Voit katsoa kymmentä parasta tietokoneellasi pelattua pistemäärää Peli Pisteet. Pelaajien nimet ja päivämäärät näkyvät pistemäärien vieressä.

## Quadrapasselin räätälöinti

### Pelin käynnistyksen räätälöinti

Voit räätälöidä käynnistysasetuksia etenemällä valikoissaAsetukset Asetukset. Voit räätälöidä monia jokaisen Quadrapassel-pelin käynnistykseen liittyviä toimintoja, kuten esitäytettyjen rivien tiheyden ja määrän. "Esitäytettyjen rivien määrä" määrittää, kuinka monessa rivissä on palikoita jokaisen pelin alussa

#### Esitäytettyjen rivien määrä

Voit valita monessako rivissä on palikoita pelin alussa käyttämällä lukurullaa. Voit aloittaa pelin jopa 19 esitäytetyn rivin kanssa. Oletuksena esitäytettyjä rivejä ei ole.

#### Esitäytetyn rivin vahvuus

Voit valita, kuinka tiheitä esitäytetyt rivit ovat pelin alussa käyttämällä lukurullaa. Voit valita tiheydeksi jopa 10 palikkaa. Esitäytettyjen rivien määrän tulisi olla valittuna ennen tiheyden valintaa. Oletustiheys on 3 palikkaa.

#### Aloitustaso

Voit asettaa tason, jolta peli alkaa. Korkein mahdollinen aloitustaso on 10, joka on myös pelin korkein taso. Oletuksena aloitustaso on 1.

### Pelin räätälöinti

Asetuksista (Asetukset Asetukset) voit räätälöidä useita palikoiden ominaisuuksia: seuraavan palikan esikatselua, palikoiden värejä ja kiertoa.

#### Äänet päälle

Voit kytkeä äänitehosteet päälle ja pois tällä valinnalla. Jos pelaat peliä alueella, jossa on muita ihmisiä, sinun olisi hyvä kytkeä äänet pois.

#### Seuraavan palikan esikatselu

Valitse tämä asetus, jos haluat nähdä seuraavana putoavan palikan. Tämän toiminto auttaa sinua suunnittelemaan palikoiden asettelua.

#### Käytä satunnaisia palikan värejä

Valitse, jos haluat eri palikoiden olevan värikoodattuja tai satunnaisen värisiä. Jos käytät värejä palikoiden tunnistamiseen, satunnaiset värit vaikeuttavat peliä.

#### Choose Difficult Blocks

Valitse tämä asetus, jos haluat valita pelitilan, joka on suunniteltu ärsyttämään pelaajaa. Tämä asetuksen ollessa voimassa, et koskaan saa haluamaasi palikkaa, ja saat todella harvoin rivin täyteen. Seuraavan palikan esikatselu ei näytä seuraavaa palikkaa, vaan sen jonka ehkä toivoisit saavasi.

#### Pyöritä palikoita vastapäivään

Valitse tämä asetus, jos haluat palikoiden pyörivän myötä- tai vastapäivään

#### Näytä mihin palikka laskeutuu

Jos toiminto on päällä, harmaa palikan kuva näyttää, minne palikka putoaa. Toiminto on hyödyllinen aloitteleville pelaajille, mutta kokeneemmat pelaajat tuntevat sen häiritsevänä.

### Quadrapasselin ulkoasun räätälöinti

Asetuksissa (Asetukset Asetukset) voit räätälöidä Quadrapasselin ulkoasua: palikoiden tyyliä.

#### Palikoiden tyyli

Voit vaihtaa palikoiden tyyliä, kuten kuvaa ja kokoa. Pelin mukana tulee useita valmiita tyylejä.

#### Taustakuva

If you drag your favorite image into the Quadrapassel window it will be used as the background. If you want a solid color as the background drag one in from either the color picker or from nautlilus' Backgrounds and Emblems dialog (the reset item from that dialog also works).

## Tekijät

Quadrapasselin on kirjoittanut J. Marcin Gorycki vuonna 1999 ja sitä on siitä asti ylläpitänyt Gnome Games Team. Käyttöohjeen on kirjoittanut Angela Boyle. Voit raportoida ohjelmavirheen tai ehdotuksen sovellukseen tai käyttöohjeeseen liittyen näiden ohjeiden mukaisesti.

## Käyttöoikeus

This program is free software; you can redistribute it and/or modify it under the terms of the GNU General Public License as published by the Free Software Foundation; either version 2 of the License, or (at your option) any later version.

Ohjelma on jaettu toivoen sen olevan hyödyllinen, mutta ILMAN MITÄÄN TAKUUTA, edes epäsuoraa takuuta MYYNTIKELPOISEKSI ja SOPIVAKSI ERITYISEEN KÄYTTÖTARKOITUKSEEN. Katso lisätietoa GNU General Public License.

A copy of the GNU General Public License is included as an appendix to the GNOME Users Guide. You may also obtain a copy of the GNU General Public License from the Free Software Foundation by visiting their Web site or by writing to

        Free Software Foundation, Inc.
        59 Temple Place - Suite 330
        Boston, MA 02111-1307
        USA